Comencen les obres en el Barri de les 613 Vivendes dins de l’àmbit de les Àrees de Regeneració i Renovació Urbana i Rural (ARRUR)
2025-07-24

Amb una inversió de 1,8 milions, l’Ajuntament de Burjassot ha iniciat les obres per a rehabilitar 108 habitatges del Barri de les 613 Vivendes. Aquesta actuació engloba també les obres de reurbanització de la zona, dins del Pla estatal d’Ajudes a la Rehabilitació d’Habitatges, Reedificació i Reurbanització en Àrees de Regeneració i Renovació Urbana i Rural (ARRUR).

Les ajudes del programa ARRUR estan destinades a millorar l’accessibilitat tant dels habitatges individuals com de les comunitats de persones propietàries i inquilines, impulsar la regeneració i renovació urbana del barri, i millorar les condicions paisatgístiques i d’urbanització de l’espai ocupat per les zones d’estacionament.

Burjassot disposarà, per a poder realitzar les obres, d’1.835.921 euros: 940.706 euros del Ministeri de Foment i 114.457 euros de la Generalitat Valenciana.

Gràcies a aquesta intervenció, el barri serà accessible, millorant les seues condicions d’urbanització i, amb això, que els seus residents puguen gaudir d’espais agradables de convivència, així com de més zones verdes i espècies arbòries.